L 327/16
SK
Úradný vestník Európskej únie
21.12.2022
27.
„fixné náklady vyplývajúce zo zapojenia do systému kvality“ sú náklady, ktoré vznikli v súvislosti so vstupom do podporovaného systému kvality a s ročným príspevkom na zapojenie do tohto systému, v prípade potreby vrátane výdavkov na kontroly požadované na overenie súladu so špecifikáciami systému kvality; 28. „biopalivo na báze potravín“ je biopalivo vyrábané z potravinárskych a krmovinárskych plodín, ako sa vymedzuje v smernici (EÚ) 2018/2001; 29. „potraviny“ sú potraviny, ktoré nie sú poľnohospodárskymi výrobkami a ktoré sú uvedené v prílohe I k nariadeniu Európskeho parlamentu a Rady (EÚ) č. 1151/2012 (22); 30. „ekvivalent hrubého grantu“ je výška pomoci, ak bola príjemcovi poskytnutá formou grantu, a to pred odpočítaním daní alebo iných poplatkov; 31. „individuálna pomoc“ je: a) pomoc ad hoc; b) pomoc poskytnutá jednotlivým príjemcom na základe schémy pomoci; 32. „nehmotný majetok“ je majetok, ktorý nemá fyzickú alebo finančnú podobu, ako napríklad patenty, licencie, knowhow alebo iné duševné vlastníctvo; 33. „investície na dosiahnutie súladu s normou Únie“ sú investície uskutočňované s cieľom dodržiavať normu Únie po uplynutí prechodného obdobia stanoveného v právnych predpisoch Únie; 34. „veľké podniky“ sú podniky, ktoré nespĺňajú kritériá stanovené v prílohe I; 35. „odbyt poľnohospodárskych výrobkov“ je uchovávanie alebo vystavovanie výrobku na účely jeho predaja, ponú­ kanie výrobku na predaj, jeho dodanie alebo akýkoľvek iný spôsob umiestňovania výrobku na trh, s výnimkou prvého predaja zo strany poľnohospodára ďalším predajcom alebo spracovateľom a akejkoľvek činnosti, ktorou sa výrobok pripravuje na takýto prvý predaj.
Predaj zo strany poľnohospodára konečným spotrebiteľom sa považuje za odbyt poľnohospodárskych výrobkov, ak sa uskutočňuje v osobitných priestoroch alebo zariadeniach vyhrade­ ných na tento účel; 36. „vzájomné fondy“ sú systém akreditovaný členským štátom v súlade s jeho vnútroštátnym právom, ktorý umožňuje združeným poľnohospodárom, aby sa poistili, a pomocou ktorého sa združeným poľnohospodárom vyplácajú kompenzačné platby za hospodárske straty; 37. „oblasti sústavy Natura 2000“ sú osobitné poľnohospodárske plochy alebo lesné oblasti, ako sa uvádzajú v článku 3 smernice 92/43/EHS a v článku 3 smernice 2009/147/ES; 38. „prírodné katastrofy“ sú zemetrasenia, lavíny, zosuvy pôdy a povodne, tornáda, hurikány, sopečné erupcie a nekon­ trolované požiare prírodného pôvodu; 39. „neproduktívne investície“ sú poľnohospodárskeho podniku;
investície,
ktoré
nevedú
k výraznému
nárastu
hodnoty
ani
ziskovosti
40. „operácie pred priemyselným spracovaním“ sú výrub, rozsekávanie, odkôrňovanie, rezanie, skladovanie, ochranné ošetrenie a sušenie dreva a všetky ostatné pracovné operácie pred priemyselným pílením dreva na píle; patrí sem aj pílenie, pri ktorom je maximálna spracovateľská kapacita 20 000 m3 vstupnej guľatiny na pílenie ročne; 41. „iné nepriaznivé poveternostné udalosti“ sú nepriaznivé poveternostné podmienky, ktoré nepatria do vymedzenia nepriaznivej poveternostnej udalosti, ktorú možno prirovnať k prírodnej katastrofe; 42. „najvzdialenejšie regióny“ sú regióny uvedené v prvom odseku článku 349 zmluvy; 43. „škodca rastlín“ je akýkoľvek druh, kmeň alebo biotyp rastlinných, živočíšnych alebo patogénnych činiteľov škod­ livých pre rastliny alebo rastlinné produkty; 44. „poľnohospodárska prvovýroba“ je výroba produktov rastlinnej a živočíšnej výroby, uvedených v prílohe I k zmluve, bez toho, aby došlo k akejkoľvek ďalšej operácii, ktorou by sa zmenila povaha takýchto výrobkov; 45. „spracovanie poľnohospodárskych výrobkov“ je akékoľvek pôsobenie na poľnohospodársky výrobok, ktorého výsledkom je takisto poľnohospodársky výrobok, s výnimkou poľnohospodárskych činností potrebných na prípravu živočíšneho alebo rastlinného výrobku na prvý predaj; (22) Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v.
EÚ L 343, 14.12.2012, s. 1).